**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/18102-2/2023.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. szeptember 28-ai nyilvános ülésére**

**Tárgy:** Dr. Babócsay utca nyomvonal rendezéséhez terület felajánlás

**Az előterjesztő:** Papp Gábor polgármester

**Készítette:**  dr. Keserű Klaudia jogász

Vasas Ottó főépítész

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzatnál 2023. szeptember 06. napján került iktatásra Kozma Sándorné és Kozma Sándor megkeresése, amely a kizárólagos tulajdonukat képező Hévíz 1558/9. hrsz-ú, 1056 m² alapterületű „gazdasági épület, udvar” megjelölésű ingatlanra vonatkozik. Az ingatlanon a korábbi rossz állapotú pince elbontásra került, és az így felszabaduló a Helyi építési szabályzatról szóló 45/2016. (XII. 22.) számú rendeletben meghatározott „közút” részére kiszabályozott területet Hévíz Város Önkormányzatnak szeretnék felajánlani. A térítésmentes átadásért kérik az Önkormányzatot az ügyvédi, geodéziai és eljárási költségek átvállalására. A megkeresés jelen előterjesztés 1. számú mellékletét képezi.



A térképen is látható gazdasági épület egy része az Önkormányzat tulajdonában álló Hévíz 1558/11. hrsz-ú „kozforgalom elől el nem zárt magánút” ingatlanba esik, így azért is lenne fontos az átvétele, hogy az út határvonalát a szabályozási tervnek megfelelően tudjuk rendezni.



A Magyarország helyi Önkormányzatairól szóló 2011. évi CLXXXIX. törvény 13. § (1) bekezdésének 2. pontja szerint a helyi közügyek, valamint a helyben biztosítható közfeladatok körében ellátandó helyi önkormányzati feladat a településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása)

A Nemzeti Vagyonról szóló 2011. évi CXCVI. törvény a következőket mondja ki:

5. § (3) A helyi önkormányzat kizárólagos tulajdonát képező nemzeti vagyonba tartoznak

a) a helyi közutak és műtárgyaik,

b) a helyi önkormányzat tulajdonában álló terek, parkok,

c) a helyi önkormányzat tulajdonában álló nemzetközi kereskedelmi repülőtér, a hozzá tartozó légiforgalmi távközlő, rádiónavigációs és fénytechnikai berendezésekkel és eszközökkel, továbbá a légiforgalmi irányító szolgálat elhelyezését szolgáló létesítményekkel együtt, valamint

d) a helyi önkormányzat tulajdonában álló - külön törvény rendelkezése alapján részére átadott - vizek, közcélú vízi létesítmények, ide nem értve a vízi közműveket.

Az útszakasz jogi helyzetének rendezéséhez földmérő mérnök megbízására lenne szükség, amely eljárás során az elbontott gazdasági épület területének érintett rész az 1558/11. hrsz-ú ingatlanhoz kerülne csatolásra.

Hévíz Város Önkormányzat Képviselő-testületének a vagyongazdálkodásról szóló 22/2014. (IV. 29.) önkormányzati rendelete szabályozza a felajánlott vagyonnal kapcsolatos eljárást.

A 7. § (1) bekezdése szerint a vagyon tulajdonjogának ingyenes vagy kedvezményes megszerzéséről, felajánlás elfogadásáról a Képviselő-testület jogosult dönteni.

Az ingatlan elfogadása esetén számolni kell a következő költségekkel:

* ügyvédi díj (ajándékozási szerződés)
* földhivatali bejegyzési illeték
* földmérési díj és a kapcsolódó eljárási díjak

A felmerülő eljárási költségekre a forrás Hévíz Város Önkormányzat 2023. évi költségvetéséről szóló 2/2023. (II. 9.) rendelet 13. melléklet 74. sora terhére biztosított.

A Városfejlesztési Osztállyal és Hévíz Város Főépítészével történt egyeztetés szerint a terület kialakítása az érvényben lévő szabályozási tervnek megfelel, és alapját képezi a jelenlegi utcarendszernek.

Szükséges továbbá a dr. Farkas Ügyvédi Iroda megbízása az ajándékozási szerződés tervezetének elkészítéséhez.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek! A döntés egyszerű szótöbbséget igényel.

**2.**

**1. Határozati javaslat**

1. Hévíz Város Önkormányzat Képviselő-testülete a Kozma Sándorné és Kozma Sándor tulajdonában lévő Hévíz 1558/9. hrsz-ú ingatlan rendezési tervben meghatározott részének ajándékozás keretében történő ingyenes önkormányzati tulajdonba való felajánlását „közút” kialakítása céljából elfogadja.
2. A Képviselő-testület az előterjesztésben előadottakkal kapcsolatban felkéri a polgármestert a szükséges tárgyalások lefolytatására, az 1. pont szerinti telekrész kialakítása érdekében a felajánlók tulajdonában álló Hévíz 1558/9. hrsz-ú és az Önkormányzat tulajdonában álló Hévíz 1558/11. hrsz-ú ingatlanra vonatkozó telekalakítási eljárás megindítására, az ajándékozási szerződés tervezetének előkészítésére, továbbá arra, hogy a keletkezett dokumentumokat tárja a Képviselő-testület elé jóváhagyás céljából.
3. Az eljárással kapcsolatos valamennyi költséget Hévíz Város Önkormányzat viseli. A Képviselő-testület a felmerülő eljárási költségekre a forrást a Hévíz Város Önkormányzat 2023. évi költségvetéséről szóló 2/2023. (II. 9.) rendelet 13. melléklet terhére biztosítja.

Felelős: Papp Gábor polgármester

Határidő: 2023. november 30.

**4.**

**Mellékletek**

1. számú melléklet



**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Vasas Ottó | főépítész |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |