**Előterjesztés**

**Hévíz Város Önkormányzat Képviselő-testületének**

**2023. szeptember 28-i rendes nyilvános ülésére**

**Tárgy:** A Hévízi Turisztikai Nonprofit Kft. 2023. október 11-re tervezett, soron következő taggyűlésére mandátum kialakítása

**Az előterjesztő:** Papp Gábor polgármester

**Készítette:** Pálffy Tamás ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat a Hévízi Turisztikai Nonprofit Kft.-ben 47 %-ban tulajdonos. A gazdasági társaság tervezetten 2023. október 11-én tartja soron következő taggyűlését, ahol az alábbi napirendi pontok kerülnek megtárgyalásra:

1. A Hévízi Turisztikai Nonprofit Kft. 2023. évi első féléves közbenső mérleg és eredménykimutatás elfogadása könyvvizsgálói jelentéssel
2. A társaság saját tagjaival kötött szerződéseinek jóváhagyása
3. A 2019-2020. évi kisértékű követelések leírása
4. Egyéb ügyek

Hévíz Város Önkormányzatot Polgármester Úr képviseli a taggyűlésen, ehhez szükséges a Képviselő-testület véleményét kialakítani, és megadni a mandátumot ahhoz, hogy Polgármester Úr szavazni tudjon a taggyűlésen.

1. Hévíz Város Önkormányzat Képviselő-testülete a 133/2023. (VIII.31.) számú határozatával elfogadta a Hévízi Turisztikai Nonprofit Kft. 2023. évi első féléves közbenső mérleget és eredménykimutatását.
2. Jogszabály írja elő, hogy a gazdasági társaság saját tagjaival kötött szerződéseket a Taggyűlésnek kell jóváhagyni. Az erre vonatkozó kimutatást az előterjesztés melléklete tartalmazza.
3. A Hévízi Turisztikai Nonprofit Kft. 2019-2020. évi kintlévőségeinek értéke 114.300 Ft a csatolt melléklet alapján. A mérlegkészítés időpontjában ismert információk alapján megállapítható, a melléklet szerinti követelések behajthatatlan követelésnek minősülnek, mivel a követeléseket a fizetési határidőt követő 365 napon túl sem egyenlítettek ki, illetve behajtásuk többe kerülne, mint a könyv szerinti értékük. Ezért indokolt a könyvekből való kivezetésük.
4. Egyéb ügyek

A döntéshez egyszerű szótöbbség szükséges.

**II.**

**HATÁROZATI JAVASLAT**

1. Hévízi Turisztikai Nonprofit Kft. 2023. október 11-re tervezett, soron következő taggyűlésére mandátum kialakítása

Hévíz Város Önkormányzat Képviselő-testülete javasolja és igennel szavaz arra, hogy a taggyűlés jóváhagyja az ülésen az alábbi napirendi pontok megtárgyalását:

1. A Hévízi Turisztikai Nonprofit Kft. 2023. évi első féléves közbenső mérleg és eredménykimutatás elfogadása könyvvizsgálói jelentéssel
2. A társaság saját tagjaival kötött szerződéseinek jóváhagyása
3. A 2019-2020. évi kisértékű követelések leírása

2. számú napirendhez:

A Képviselő-testület javasolja és igennel szavaz, a társaság saját tagjaival kötött szerződésekre.

3. számú napirendhez:

A Képviselő-testület javasolja és igennel szavaz, Hévízi Turisztikai Nonprofit Kft. 2019-2020. évi kisértékű követelésinek leírásáról.

Felelős: Papp Gábor polgármester

Határidő: 2023.10.11.

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
|  |  |  |  |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | ügyvezető igazgató |  |  |