cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/……....-…./2023

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2023. szeptember 28-ai rendes nyilvános ülésére**

**Tárgy:** Hévíz Város Önkormányzata és Cserszegtomaj Nagyközség Önkormányzata között fennálló feladat-ellátási szerződés módosítása

**Az előterjesztő:** Papp Gábor polgármester

**Készítette:**  Varga András TASZII Intézményvezető

Bertalanné dr. Gallé Vera hatósági osztályvezető

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A feladat-ellátási szerződés a felek között 2015. november 26-án jött létre abból a célból, hogy Hévíz Város Önkormányzata házi segítségnyújtás, jelzőrendszeres házi segítségnyújtás, családsegítés és idősek nappali ellátása tárgyában a Teréz Anya Szociális Integrált Intézmény által szolgáltatást nyújt Cserszegtomaj Nagyközség Önkormányzat számára.

A feladat-ellátási szerződés legutóbb 2018. december 1. napjától módosult annyiban, hogy az ellátásban részesítendők köre és száma a házi segítségnyújtás esetében 15 főről 22 főre, míg a jelzőrendszeres házi segítségnyújtás vonatkozásában 9 főről 15 főre emelkedett.

A szerződést az intézményvezető tájékoztatása alapján a megnövekedett ellátotti létszám miatt ismét módosítani szükséges az alábbiak szerint:

*„Az ellátásban részesítendők köre és száma:*

*Házi segítségnyújtás: 22 fő*

*Jelzőrendszeres házi segítségnyújtás: 15 fő.”*

**helyett**

*„Az ellátásban részesítendők köre és száma:*

*Házi segítségnyújtás: 25 fő*

*Jelzőrendszeres házi segítségnyújtás: 20 fő.”*

Az intézmény rendelkezik megfelelő humán erőforrással és szakmai felkészültséggel ahhoz, hogy a házi segítségnyújtásban és jelzőrendszeres házi segítségnyújtásban részesülők száma növekedhessen.

Cserszegtomaj Nagyközség Önkormányzata szintén a szeptemberi rendes ülésén veszi napirendre a feladat-ellátási szerződés módosítását. A szerződés módosítása, amennyiben mindkét fél által elfogadásra kerül, 2023. október 1-jén lép hatályba.

**Tisztelt Képviselő-testület!**

Kérem a Tisztelt Képviselő-testületet a határozati javaslat megtárgyalására és elfogadására. A döntés normatív határozat, egyszerű szótöbbséget igényel.

**2.**

**Határozati javaslat**

**Normatív határozat címe:** Hévíz Város Önkormányzata és Cserszegtomaj Nagyközség Önkormányzata között fennálló feladat-ellátási szerződés módosítása

1. Hévíz Város Önkormányzat Képviselő-testülete a szociális szolgáltatások ellátására Cserszegtomaj Nagyközség Önkormányzatával 2015. november 26. napján kötött feladat-ellátási szerződés 2023. október 1. napjától hatályos módosításához hozzájárul azzal, hogy a szerződés aláírásának feltétele Cserszegtomaj Nagyközség Önkormányzat Képviselő-testületének elfogadó határozata fenti tárgyban.
2. Az előterjesztés mellékletét képező feladat-ellátási szerződés III. számú módosítása dokumentum aláírására a Képviselő-testület felhatalmazza Polgármestert, valamint felkéri a Teréz Anya Szociális Integrált Intézmény vezetőjét.

**Felelős:** Papp Gábor polgármester

**Határidő:** 2023. október 1.

1. számú melléklet

**FELADAT-ELLÁTÁSI SZERZŐDÉS**

**III. SZÁMÚ MÓDOSÍTÁSA**

amely létrejött egyrészről **Hévíz Város Önkormányzata**

székhely: 8380 Hévíz, Kossuth Lajos u. 1.

adószám: 15734374-2-20

bankszámlaszám: 11749039-15432429

képviseletében: Papp Gábor polgármester

mint fenntartó (továbbiakban: **Fenntartó**)

másrészről

**Cserszegtomaj Nagyközség Önkormányzata**

székhely: 8372 Cserszegtomaj, Dr. Bakonyi Károly u. 1.

adószám: 15734415-2-20

bankszámlaszám: 12083600-01516197-00100009

képviseletében: Elek István polgármester

mint szolgáltatást igénybe vevő önkormányzat (továbbiakban: **Önkormányzat**).

1. **A szerződés tárgya:**
2. Előzmények: Fenntartó a 2015. november 26-én kötött feladat-ellátási szerződésében a Szociális igazgatásról és szociális ellátásokról szóló 1993. évi III. törvényben meghatározottak közül a 63. §-ban szabályozott házi segítségnyújtás, 64. §-ban szabályozott családsegítés, a 65. §-ban szabályozott jelzőrendszeres házi segítségnyújtás, a 65/F. §-ban szabályozott nappali ellátás, valamint a gyermekek védelméről és a gyámügyi igazgatásról szóló 1997. évi XXXI. törvény 39-40. §-a alapján szabályozott gyermekjóléti szolgáltatás feladatai biztosítását látja el az Önkormányzat közigazgatási területén.
3. Tekintettel arra, hogy az ellátásban részesülők köre és száma emelkedett, ezért a szerződés módosítása vált szükségessé.
4. Az 1. pontban nevezett szerződés II. 3. pontja az alábbiak szerint módosul:

„Az ellátásban részesítendők köre és száma:

Házi segítségnyújtás: 25 fő

Jelzőrendszeres házi segítségnyújtás: 20 fő”

1. A Feladat-ellátási szerződés jelen szerződéssel nem érintett rendelkezései változatlanul érvényben és hatályban maradnak.
2. **Egyéb rendelkezések**
3. Jelen szerződés 2023. október 1. napján lép hatályba. Jelen szerződés módosítás csak írásban, mindkét fél cégszerű aláírásával érvényes.
4. Jelen szerződésből eredő jogvitákat a felek egymás között, tárgyalásos úton rendezik, ennek sikertelensége esetén a Keszthelyi Járásbíróság illetékességében állapoknak meg.
5. Jelen szerződésben nem szabályozott kérdésekben a Polgári Törvénykönyv rendelkezései az irányadóak.

Jelen szerződést a felek elolvasás és értelmezés után, mint akaratukkal mindenben megegyezőt 6 eredeti példányban jóváhagyólag aláírták.

Hévíz, 2023. …………………………

………………………………………………………… …………………………………………………………

Hévíz Város Önkormányzata Cserszegtomaj Nagyközség Önkormányzata

Fenntartó Önkormányzat

képv.: Papp Gábor polgármester képv.: Elekes István polgármester

A szerződésben foglaltakat megismertem, magamra nézve kötelezőnek tartom és a feladatellátást vállalom.

Hévíz, 2023. …………………………

…………………………………………………………

Teréz Anya Szociális Integrált Intézmény

képv. Varga András intézményvezető

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Bertalanné dr. Gallé Vera** | **Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **intézményvezető TASZII** |  |  |
|  |  |  |  |